Kameroen - Geopende Deure
Bevolking 25 958 000
Christelike bevolking 15 922 000 (61,3%)
2021 Ranglysposisie 42
2020 Ranglysposisie 48
Die Islamitiese ekstremistegroep, Boko Haram, is aktief in noordelike Kameroen en het 'n vyandige omgewing vir Christene geskep. Christene word ontvoer en doodgemaak, en kerke word geteiken en aangeval. Aangesien die regering dikwels op ander dinge fokus, skep dit 'n ruimte vir Boko Haram om uit te brei en aan te hou met aanvalle wat Christene teiken. In gebiede waar Boko Haram aktief is, word kerklike aktiwiteite verhinder of onderbreek. Kerke is weens die ontworteling van mense nie in staat om normaal te funksioneer in hierdie dele van die land nie. In ander gebiede plaas sekuriteitsopdragte streng beperkings op kerklike aktiwiteite.
Dit is baie moeilik vir Moslems om in Kameroen na Christenskap om te skakel. In dele van die land wat deur Moslems oorheers word, is daar 'n proses van radikalisering. Wanneer Bybels of ander Christelike literatuur in hul besit gevind word, word bekeerdes vanaf Islam se veiligheid bedreig. Hulle is nie vry om hul geloof of Christelike waardes uit te druk nie – selfs aan direkte familielede – omdat dit hulle aan die risiko van 'n gewelddadige reaksie deur die gemeenskap blootstel. Vroulike Gelowiges vanuit 'n Moslemagtergrond word dikwels in huwelike gedwing met ongelowiges, en Christenvroue staar ook die gevaar van ontvoering deur Boko Haram in die gesig.
"Ek vra almal regoor die wêreld wat vir Kameroen bid om te bid dat dié land die Evangelie sal aanvaar. Die inwoners van Kameroen is soos slawe. Met die lig van die Here sal hulle bevry word."
BID VIR KAMEROEN
In die noorde van Kameroen word mense se lewens ontwrig deur geweld vanaf Boko Haram, wat oor die grens vanaf Nigerië versprei het. Talle Christen-gemeenskappe word geteiken. Die vlak van intimidasie wat hierdie gelowiges ervaar, is baie erg. Bid vir vrede in die storm.
Bid vir bekeerlinge vanaf Islam sodat hulle beskerm sal word teen geweld en onderdrukking deur hul families, vriende en gemeenskappe.
Bid dat God Christenvroue in Kameroen sal beskerm. Hulle ervaar voortdurend die risiko van ontvoering, gedwonge huwelike en seksuele geweld deur lede van Boko Haram. Bid dat hulle beskerm sal word, dat slagoffers van hul trauma genees sal word, en dat God die vyand se planne sal deurmekaarkrap en ongedaan maak.
Wat doen Geopende Deure om Christene in Kameroen te help?
Geopende Deure se programme in Kameroen is daarop gemik om die Kerk te ondersteun op die gebiede van vervolgingsvoorbereiding, dissipelskapsopleiding en ekonomiese bemagtiging.